Broj: 11-02-5-1656/23

Sarajevo,18. 06. 2024. godine

**SREDNJOROČNI PLAN RADA**

**MINISTARSTVA PRAVDE BOSNE I HERCEGOVINE**

**ZA PERIOD OD 2024. DO 2026. GODINE**

**S A D R Ž A J**

UVOD 3

I – STRATEŠKI OKVIR 4

II - VIZIJA I MISIJA MINISTARSTVA PRAVDE BIH 6

III - UČESNICI I PARTNERI 6

IV - OSNOVNA PROGRAMSKA OPREDJELJENJA 6

V - RESURSI I KAPACITETI POTREBNI ZA POSTIZANJE CILJEVA 9

5.1 Predviđeni izvori finansiranja 9

5.2. Jačanje organizacionih kapaciteta potrebnih za izvršenje plana 10

VI - OKVIR ZA PRAĆENJE PROVOĐENJA PLANA I PROCJENA REZULTATA 12

6.1 Definisanje ključnih pokazatelja 12

6. 2 Metode prikupljanja informacija o pokazateljima 12

6.3. Definisanje najvažnijih pokazatelja 12

6.4 Praćenje provođenja SPR MP BiH 13

PRILOZI 13

# UVOD

Ministarstvo pravde Bosne i Hercegovine (u daljem tekstu: Ministarstvo pravde BiH) od 2005. godine izrađuje vlastite srednjoročne planove rada.

Od 2014. godine, kada je Vijeće ministara Bosne i Hercegovine (u daljem tekstu: Vijeće ministara BiH) donijelo Odluku о postupku srednjoročnog planiranja, praćenja i izvještavanja u institucijama Bosne i Hercegovine („Službeni glasnik BiH“, broj 62/14) (u daljem tekstu: Odluka), srednjoročno planiranje rada u Ministarstvu pravde BiH se odvija u skladu s Odlukom i usvojenom metodologijom.

Izrada Srednjoročnog plana rada Ministarstva pravde BiH za period od 2024. do 2026. godine (u daljem tekstu: Srednjoročni plan) je započela 31. 01. 2023. godine.

Svrha izrade Srednjoročnog plana je:

1) omogućiti utvrđivanje prioritetnih pitanja rada sa ciljem osiguranja podataka za budžetsko i normativno planiranje,

2) pružiti smjernice na koje oblasti se treba usmjeriti kod izrade politika,

3) pružiti dokumentacijsku osnovu donosiocima odluka na osnovu koje mogu razmatrati i odlučivati o prioritetima i optimalnom korištenju kapaciteta,

4) osigurati zadovoljenje potreba građana i

5) pružiti pomoć u izgradnji partnerstava između institucija vlasti, organizacija civilnog društva (u daljem tekstu: OCD) i javnosti, na način da se uključe u izradu, praćenje provođenja i procjenu javnih politika i zakona koje izrađuje MP BiH.

Kod izrade Srednjoročnog plana, preduzeti su sljedeći koraci:

1) sastavljen je plan za planiranje,

2) uspostavljen je tim za planiranje,

3) prikupljeni su potrebni dokumenti i podaci,

4) izvršena je analiza okruženja i utvrđena su strateška pitanja,

5) definisani su misija, vizija i vrijednosti MP BiH,

6) razmotreni su i potvrđeni srednjoročni i specifični ciljevi MP BiH,

7) sačinjeni su programi i projekti MP BiH,

8) određeni su pokazatelji provođenja ciljeva, programa i projekata,

9) definisan je način provođenja SPR MP BiH i

10) definisan je način praćenja i procjene provođenja SPR MP BiH.

***Izrazi koji su radi preglednosti dati u jednom gramatičkom rodu u ovom planu, bez diskriminacije se odnose i na muškarce i na žene.***

# I – STRATEŠKI OKVIR

Strateški okvir institucija Bosne i Hercegovine do 2030. godine je usvojen na 57. sjednici Vijeća ministara BiH, od 09. 11. 2022. godine. U skladu sa Strateškim okvirom institucija BiH do 2030. godine, u okviru strateškog cilja Transparentan, efikasan i odgovoran javni sektor, mandat Ministarstva pravde BiH doprinosi ostvarenju dva prioriteta: Jačanje vladavine prava, sigurnost i osnovna prava i Unapređenje funkcionalnosti, transparentnosti, efikasnosti i odgovornosti u institucijama Vijeća ministara BiH.

U ekspozeu predsjedavajuće Vijeća ministara BiH naglasak je stavljen je na normativno-pravne propise koje predlaže Ministarstvo pravde BiH, kao što su Zakon o oduzimanju i upravljanju imovinom stečenom krivičnim djelom, Zakon o krivičnom postupku, te Odluka o uspostavljanju Nadzornog tijela za praćenje provođenja Strategije za rad na predmetima ratnih zločina. Naglašena je i potreba za brzim usvajanjem Strategije za alternativno rješavanje sporova.

Prilikom izrade Srednjoročnog plana u obzir su uzeti i prioriteti iz strategije Evropske komisije Vjerodostojne perspektive proširenja i pojačana saradnja EU-a sa zapadnim Balkanom iz 2018. godine. Tokom 2019. godine usvojene su Političke smjernice rada Evropske komisije u periodu od 2019. do 2024. godine. Ove smjernice sadrže šest prioriteta od čega su dvije od značaja za pravdu i upravu i to su: Snažnija Evropa u svijetu i Novi poticaj evropskoj demokratiji.

Regionalno vijeće za saradnju je koordinator i tehnički administrator Strategije Jugoistočna Evropa 2030. godine, koja je usvojena na samitu Procesa saradnje u Jugoistočnoj Evropi 17. 06. 2021. godine, kao i od strane BiH. U okviru dimenzije Ljudi, jedan od definisanih strateških ciljeva je poboljšati jednak pristup i kvalitet pravde, kao i javnih usluga u Jugoistočnoj Evropi, što se podudara sa strateškim ciljevima sektora pravde i uprave u BiH.

Jedna od ključnih dimenzija strateškog okvira je određena i reformom javne uprave (RJU). Vijeće ministara BiH je na 155. sjednici, održanoj 25. 09. 2018. godine, usvojilo novi Strateški okvir za reformu javne uprave 2019.-2022. godine. S obzirom na poteškoće u uspostavi upravljačkih struktura praćenja i provođenja zbog čega je došlo do neprovođenja strateškog okvira Vijeće ministara BiH je na 56. sjednici, održanoj 26. 10. 2022. godine produžilo važenje Strateškog okvira za reformu javne uprave i Akcionog plana do 2027. godine („Službeni glasnik BiH“, broj 78/22). Ministarstvo pravde BiH daje doprinos u realizaciji aktivnosti iz Strateškog okvira za reformu javne uprave i Akcionog plana do 2027. godine i iste unosi u svoje srednjoročne i godišnje planske dokumente, a oblasti iz kojih su preuzeti prioriteti u radu Ministarstva pravde BiH su: 1. Razvoj politika i koordinacija, 2. Državna služba i upravljanje ljudskim resursima, 3. Odgovornost, 4. Pružanje usluga i 5. Upravljanje javnim finansijama.

Borba i prevencija korupcije je dimenzija strateškog okvira koja se nalazi u više strateških inicijativa, ali ključne inicijative, koje su uzete u obzir, dolaze iz Strategija za prevenciju i borbu protiv korupcije BiH.

U okviru razvoja rodnih politika u nacrtu je Gender akcioni plan 2023. – 2027. godine iz kojeg su obaveze uvrštene u Srednjoročni plan. Ministarstvo pravde BiH važan je učesnik i drugih strateških i akcionih dokumenata iz nadležnosti ljudskih prava, kao i i iz oblasti sigurnosti koji se odnose na sprečavanje pranja novca, finansiranje terorizma, organiziranog kriminala i drugih.

Strateški ciljevi sektora pravde u BiH detaljno su razrađeni kroz Nacrt SRSP u BiH za period od 2023. do 2027. godine, a koja obuhvata pet reformskih oblasti i to: Pravosuđe, Izvršenje krivičnih sankcija, Pravnu pomoć i pristup pravdi, Podrška privrednom razvoju i Koordiniran, dobro rukovođen i odgovoran sektor, koji su uvršteni u predmetni plan. Iako u nacrtu Akcioni plan za otklanjanje nedostataka u oblasti vladavine prava i za provođenje preporuka i mjera sadržanih u Izvještaju stručnjaka o pitanjima vladavine prava u Bosni i Hercegovini od 5. 12. 2019. godine dio je SRSP u BiH, a time i ovog plana.

Iako usvojena kao poseban dokument, Državna strategija za rad na predmetima ratnih zločina je sastavni dio SRSP u BiH. Revidirani prijedlog strategije je usvojen 24. 09. 2020. godine.

Sastavni dio SRSP u BiH čini i Strategija tranzicijske pravde u BiH, koja je izrađena, ali još nije razmatrana i usvojena zbog otvorenih političkih pitanja.

Najvažniji podsticaj za provođenje reformi u sektoru pravde u BiH je provođenje Sporazuma o stabilizaciji i pridruživanju kroz sistem koordinacije procesa evropskih integracija i rada u zajedničkim tijelima.

Nadležnosti Ministarstva pravde BiH su propisane članovima 13. i 16. Zakona o ministarstvima i drugim organima uprave Bosne i Hercegovine. Navedenim odredbama, Ministarstvo pravde BiH je nadležno za:

1. izradu zakona iz oblasti pravosuđa, pravosudnu upravu Bosne i Hercegovine (BiH) i međunarodnu pravosudnu saradnju,
2. međunarodnu i međuentitetsku pravnu pomoć i saradnju,
3. poslove uprave i poslove upravne inspekcije,
4. koordinaciju u sektoru pravde u BiH i druge poslove koji nisu u nadležnosti drugih ministarstava BiH, a srodni su poslovima iz nadležnosti Ministarstva pravde BiH.

Nadležnosti Ministarstva pravde BiH su propisane i zakonima BiH koji se odnose na: saradnju sa međunarodnim krivičnim sudovima, polaganje pravosudnog ispita, sudsku policiju BiH, besplatnu pravnu pomoć, slobodu vjere i pravni položaj crkava i vjerskih zajednica u BiH, registraciju udruženja i fondacija, registraciju pravnih osoba koje osnivaju institucije BiH, upotrebu i zaštitu naziva BiH, grbu, zastavi i pečatu BiH, izvršenju krivičnih sankcija, pritvora i drugih mjera Suda BiH, pomilovanje i registraciju zaloga.

Neke od nadležnosti Ministarstva pravde BiH su nastale po drugim pravnim osnovama, a odnose se na: obuke za pružanje pravne pomoći pred Sudom BiH, pravnu pomoć i razvoj civilnog društva.

Srednjoročni plan je usklađen sa Srednjoročnim programom rada Vijeća ministara BiH koji je donesen na 45. sjednici od 09. 04. 2024. godine, a koji predstavlja izvor mandata, ciljeva i potreba, kao i srednjoročni okvir unutar kojeg se postižu rezultati za ostvarenje strateških ciljeva. Prilikom donošenja Srednjoročnog programa rada Vijeća ministara BiH izmjenjen je jedan od ciljeva iz nadležnosti Ministarstva pravde BiH.

Srednjoročni plan predstavlja okvir rada Ministarstva pravde BiH, odnosno definiše prioritete, ciljeve i potrebe, kao i viziju najvažnijih područja rada i djelovanja u narednom trogodišnjem periodu.

# II - VIZIJA I MISIJA MINISTARSTVA PRAVDE BIH

**Izjava o viziji**

Vizija Ministarstva pravde BiH je uspostaviti moderan pravosudni sistem i modernu javnu upravu na nivou BiH, koji će osigurati i poštivati principe vladavine prava na kojima počiva funkcionisanje pravosudnog sistema i javne uprave u Evropskoj uniji i doprinijeti uspješnom procesu pridruživanja i pristupanja, te osigurati kvalitetno zadovoljenje potreba građana i pravnih osoba.

**Izjava o misiji**

Misija Ministarstva pravde BiH je stvaranje uslova za efikasan i koordiniran sistem pravde i javne uprave u BiH, koji je odgovoran prema svim građanima i pravnim osobama, te potpuno usklađen sa standardima i najboljom praksom Evropske unije, garantujući vladavinu prava.

Provođenje misije uključuje pridržavanje vrijednosti i načela profesionalizma, partnerstva, efikasnosti rada, razvoja svijesti, nezavisnosti u radu, te načela zaštite ljudskih prava, ostvarljivost i odgovornost.

# III - UČESNICI I PARTNERI

U provođenju svog mandata Ministarstvo pravde BiH najvećim dijelom sarađuje s institucijama na nivou BiH, ali i sa institucijama na nivou Federacije BiH i Republike Srpske, te po potrebi i sa institucijama kantona i Brčko distrikta BiH. Bitno je istaći i značaj saradnje sa međunarodnim organizacijama i donatorima, kao i sa profesionalnim udruženjima i organizacijama civilnog društva.

Posebno je potrebno istaći saradnju kroz rad u raznim radnim grupama, na izradu normativno-pravnih propisa, ali i na izradi strateških dokumenata.

# IV – OSNOVNA PROGRAMSKA OPREDJELJENJA

Polazni okvir za definisanje ciljeva Ministarstva pravde BiH bila su strateška pitanja utvrđena u postupku izrade plana.

Posebni ciljevi Ministarstva pravde BiH su određeni na osnovu vizije, misije i nadležnosti Ministarstva pravde BiH, kao i izazova sa kojim se Ministarstvo pravde BiH suočava u svom radu. U skladu sa navedenim definisana su dva posebna cilja za dva srednjoročna cilja, jedan za oblast pravde i jedan za oblast uprave. Programi, koji su instrumenti za provođenje ciljeva, sastavljeni su od projekata, odnosno, grupe zajedničkih aktivnosti koje vode prema ostvarenju cilja.

Strateški cilj MP BiH je određen Strateškim okvirom za BiH do 2030. godine i glasi:

1. Transparentan, efikasan i odgovoran javni sektor.

Unutar strateškog okvira i navedenog strateškog cilja Ministarstvo pravde BiH je nadležno za provođenje dva prioriteta:

1. Unaprijediti funkcionalnost, transparentnost, efikasnost i odgovornost u institucijama Vijeća ministara BiH,

2. Ojačati vladavinu prava, sigurnosti i osnovnih prava.

Srednjoročni ciljevi Ministarstva pravde BiH čine doprinos u izradi i provođenju strateškog okvira BiH, a koje Direkcija za ekonomsko planiranje konsoliduje na nivou više institucija i doprinose istom strateškom cilju.

|  |  |
| --- | --- |
| **Srednjoročni cilj 1.1** | Unapređenje kreiranja politika, procesa integracija u EU i reforme javne uprave |
| **Srednjoročni cilj 1.2** | Unapređenje efikasnosti,odgovornosti,kvalitete i neovisnosti sektora pravde u BiH u skladu sa nadležnostima, predlaganje propisa o Ustavnom sudu uključujući i rješavanje pitanja statusa međunarodnih sudija |

U skladu sa srednjoročnim ciljevima, MP BiH utvrđuje dva posebna cilja:

|  |  |
| --- | --- |
| **Posebni cilj 1.1.a** | Stvoriti pretpostavke za aktivnije učešće civilnog društva, unaprijediti sistem uprave i upravne inspekcije i uspješno koordinirati sektor pravde i uprave u BiH |
| **Posebni cilj 1.2.a** | Osigurati stabilnu pravosudnu upravu, ojačati pravosudnu saradnju, osigurati pružanje međunarodne pravne pomoći i saradnje, human i zakonit tretman, te efikasnu resocijalizaciju zatvorenika i pritvorenika |

U skladu sa definisanim srednjoročnim i posebnim ciljevima, definisani su programi i projekti za njihovo provođenje:

|  |  |
| --- | --- |
| **Posebni cilj 1.2.a** Stvoriti pretpostavke za aktivnije učešće civilnog društva, unaprijediti sistem uprave i upravne inspekcije i uspješno koordinisati sektor pravde i uprave u BiH | |
| **Program** | **Projekti** |
| 1.2.1 Javna uprava i saradnja sa civilnim društvom | 1.1.1.1 Programske aktivnosti i razvoj i unapređenje pravnog okvira javne uprave i civilnog društva, efikasan inspekcijski nadzor, drugostepeno odlučivanje u žalbama i administracija registra zaloga |
| 1.1.1.2 Programske aktivnosti i efikasno i efektivno upravljanje ministarstvom usmjereno na rezultate i koordinacija sa drugim institucijama |
| 1.1.1.3 Digitalna transformacija i reforma javne uprave u BiH (implementacija i koordinacija provođenja strateškog okvira za reformu javne uprave i akcionog plana) i EU integracije u oblasti političkih kriterija (demokratija) |
| 1.1.1.4 PJI - Učešće u EU programu "Građanstvo, ravnopravnost, prava i vrijednosti" 2021.-2027. godine |
| **Posebni cilj 2.1.a:** Osigurati stabilnu pravosudnu upravu, ojačati pravosudnu saradnju, osigurati pružanje međunarodne pravne pomoći i saradnje, human i zakonit tretman, te efikasnu resocijalizaciju zatvorenika i pritvorenika | |
| **Programi** | **Projekti** |
| 2.1.1 Vladavina prava u BiH – sistem pravde | 1.2.1.1 Programske aktivnosti i razvoj i unapređenje pravnog okvira sistema pravosuđa, izvršenja krivičnih sankcija, pristupa pravdi i međunarodne i međuentitetske pravne pomoći, međunarodne pravosudne saradnje i unutar BiH |
| 1.2.1.2 Programske aktivnosti i efikasno i efektivno upravljanje ministarstvom usmjereno na rezultate i koordinacija sa drugim institucijama |
| 1.2.1.3 Digitalna transformacija i reforma sistema pravde u BiH (implementacija i koordinacija provođenja aktivnosti reforme sektora pravde u BiH) i EU integracije u oblasti političkih kriterija (vladavina prava) i poglavlja 4, 6, 23 i 24 |
| 1.2.1.4 PJI - Podrška procesu rješavanja predmeta ratnih zločina |
| 1.2.1.5 PJI - Učešće u EU programu "Pravosuđe" 2021.-2027. godine |

U toku ovog ciklusa srednjoročnog planiranja MP BIH je izvršilo usklađivanje i optimizaciju programa i projekata. Žalbeno vijeće pri VM BiH je uvršten pod program Javna uprava i saradnja sa civilnim društvom.

**Rizici[[1]](#footnote-1)**

|  |  |  |
| --- | --- | --- |
| **Naziv rizika** | **Protivmjere** | **Komentar** |
| 1. Neodržavanje sastanaka Stručnog kolegija MP BiH i sastanaka koordinacije  sekretara MP BiH sa rukovodećim državnim službenicima na kojima se vrši utvrđivanje nacrta zakona i drugog propisa, utvrđivanje nacrta provedbenog propisa, utvrđivanje, praćenje provođenja i izvještavanje o provođenju SRSP u BiH i AP, utvrđivanje, praćenje provođenja i izvještavanje o provođenju Srednjoročnog plana, utvrđivanje, praćenje provođenja i izvještavanje o provođenju godišnjeg programa rada Ministarstva pravde BiH | 1) Započeti s održavanjem sastanaka stručnog kolegija MP BiH, najmanje jednom mjesečno i sastanaka koordinacije sekretara MP BiH sa rukovodećim državnim službenicima, najmanje jednom u 15 dana, na kojima bi se raspravljalo o navedenim pitanjima. |  |
| 2. Praćenje provođenja zakona i razvojnih politika (dugoročnih strategija) | 1) Započeti sa praćenjem provođenja zakona i razvojnih politika, što je obaveza propisana izmjenama i dopunama Jedinstvenih pravila za izradu pravnih propisa u institucijama BiH,  2) Započeti pohađanje stručnih obuka i učenje uz rad od strane državnih službenika za praćenje provođenja zakona i drugih propisa i izradu analitičkih, informativnih i drugih materijala o problemima u provođenju zakona i drugih propisa  na osnovu podataka prikupljenih tokom praćenja njihovog provođenja i predlaganju mjera za njihovo prevazilaženje,  3) Izraditi metodologiju za prikupljanje podataka o provođenju zakona i drugih propisa, kao i razvojnih politika putem nadograđenog OWIS sistema pisarnice, traženjem donatorske pomoći. |  |
| 3. Rad s osobama lišenim slobodne bez medicinske dokumentacije, pozivanje hitne medicinske službe, što može imati za posljedicu nepružanje ili pružanje neadekvatne medicinske pomoći | 1) Razgovor s osobom lišenom slobode o vrsti bolesti,  2) Pozivanje hitne medicinske službe. |  |

# V - RESURSI I KAPACITETI POTREBNI ZA POSTIZANJE CILJEVA

## 5.1 Predviđeni izvori finansiranja

Najvažniji zadatak u okviru daljnjeg planiranja aktivnosti za provođenje Srednjoročnog plana je izrada realističnog plana finansiranja koja će podržati njegovo provođenje. U svojim programskim formatima tabele za pregled budžetskih prioriteta pružaju detaljan osnov za izradu obimne finansijske slike Ministarstva pravde BiH.

Kod pitanja kako provesti Srednjoročni plan, važno je da Ministarstvo pravde BiH izradi finansijski plan, koji će uzeti u obzir trenutni finansijski položaj, u skladu sa tabelama programskog budžeta, procjenu zavisnosti o međunarodnom finansiranju, moguće uštede, sa ciljem osiguranja sredstva za aktivnosti predviđene Srednjoročnim planom i kreativno ispitivanje načina finansiranja svojih aktivnosti.

Budžetski postupak u BiH nudi veći broj prilika za povećanje efikasnosti u trošenju javnih sredstava u Ministarstvu pravde BiH. Ministarstvo pravde BiH je dobilo značajna sredstava na ime podrške za strateški razvoj i povećanje efekata i rezultata rada. Provođenje Srednjoročnog plana trebalo bi dodatno potaći na to.

Ministarstvo pravde BiH će biti neophodno da svoje finansijske potrebe obrazlaže dokazima, predanošću i rezultatima rada, kako bi zadržao sadašnje pozicije. Da bi se ispunila očekivanja Srednjoročnog plana, Ministarstvo pravde BiH će morati ostvariti pristup i drugim izvorima finansiranja. Ovo će biti izazov u narednim godinama. Ministarstvo pravde BiH će biti uspješnije ako njegovi zahtjevi budu podržani argumentacijom zasnovanom na Srednjoročnom planu.

Za provođenje programa i pripadajućih projekata, a u cilju provođenja postavljenih srednjoročnih i posebnih ciljeva definisanih Srednjoročnim planom, planirano je ukupno 13.640.916,00 KM budžetskih sredstava.

Ministarstvo pravde BiH provodi ili planira provođenje nekoliko projekata iz IPA sredstava (EU podrška pravdi i programe EU – Evropa za građane i Pravosuđe, EU za Pravdu BiH).

U narednim tabelama su prikazani rashodi Ministarstva pravde BiH u prethodnom srednjoročnom periodu.

Rashodi po vrstama u srednjoročnom periodu

|  |  |  |  |  |
| --- | --- | --- | --- | --- |
| **Ekon.**  **kod** | **Ukupno planirani rashodi**  **(po ekonomskoj klasifikaciji)** | **2020.**  **(Izvršenje)** | **2021. (Izvršenje)** | **2022. (Izvršenje)** |
| 611000 | Bruto plate i naknade | 5.765.342,42 | 5.295.518,33 | 5.762.390,77 |
| 612000 | Naknade troškova zaposlenih | 957.513,82 | 863.337,84 | 1.033.973,90 |
| 613000 | Izdaci za materijal i usluge | 5.632.890,05 | 1.329.859,86 | 1.466.818,96 |
| 614000 | Tekući grantovi | 0 | 0 | 0 |
| 821000 | Kapitalna ulaganja | 3.472.006,10 | 602.544,97 | 41.936,61 |

Rashodi po izvorima u srednjoročnom periodu

|  |  |  |  |  |
| --- | --- | --- | --- | --- |
| **R.b.** | **Ukupno planirani rashodi**  **(po ekonomskoj klasifikaciji)** | **2020.**  **(Izvršenje)** | **2021. (Izvršenje)** | **2022. (Izvršenje)** |
| 1. | Rashodi finansirani iz budžeta | 15.807.400,31 | 8.064.854,53 | 8.263.183,63 |
| 2. | Rashodi finansirani iz kreditnih sredstava | 0 | 0 | 0 |
| 3. | Rashodi finansirani iz donacija | 20.352,08 | 26.406,47 | 41.936,61 |

## 5.2. Jačanje organizacionih kapaciteta potrebnih za izvršenje plana

Zaključno sa 31. 12. 2022. godine MP BiH u evidencijama vodi 177 zaposlenih, što čini 79% od planiranog broja zaposlenih prema Pravilniku o unutrašnjoj organizaciji MP BiH.

U narednom periodu MP BiH će raditi na jačanju i razvoju ljudskih potencijala prateći njihov razvoj kroz ostvarivanje rezultata u obavljanju zadataka, a u dijelu gdje su primijećene slabosti će provoditi politiku jačanja kapaciteta kroz obuke, u organizaciji Agencije za državnu službu BiH, DEI, ReSPA-e, donatorskih projekata i/ili specijalizovanih obuka.

MP BiH ima riješeno pitanje smještaja u vlastitim prostorijama na dvije funkcionalno odvojene lokacije u Sarajevu i posjeduje materijalno-tehnička sredstva za nesmetan rad, koja se redovno održavaju, a zastarjela oprema se zamjenjuje novom.

Ljudski potencijali MP BiH na dan 31. 12. 2022. godine.

|  |  |  |  |
| --- | --- | --- | --- |
| **Naziv organizacione jedinice** | **Predviđeni broj zaposlenih** | **Popunjeni broj zaposlenih** | **Postotak popunjenosti** |
| Ured ministra | 9 | 9 | 100% |
| Ured zamjenika ministra | 5 | 3 | 60% |
| Ured sekretara Ministarstva | 5 | 3 | 60% |
| Jedinica interne revizije | 3 | 1 | 33,3% |
| Sektor za kadrovske, opće i finansijsko - materijalne poslove | 31 | 26 | 83,87% |
| Sektor za pravosudna tijela | 10 | 9 | 90% |
| Sektor za izvršenje krivičnih sankcija i rad kaznene ustanove | 11 | 8 | 72,72% |
| Sektor za međunarodnu i međuentitetsku pravnu pomoć i saradnju | 25 | 22 | 88,00% |
| Sektor za upravu | 11 | 9 | 81,81% |
| Upravni inspektorat | 7 | 5 | 71,42% |
| Sektor za strateška planiranja, koordinaciju pomoći i evropske integracije | 13 | 13 | 100% |
| Sektor za pravnu pomoć i razvoj civilnog društva | 8 | 5 | 62,50% |
| Sektor za krivičnu pomoć i edukaciju u krivičnim stvarima pred Sudom BiH | 13 | 11 | 84,61% |
| Ured za registar zaloga i informatizaciju | 4 | 3 | 75% |
| Odjeljenje sudske policije | 65 | 48 | 73,84% |
| Ured za besplatnu pravnu pomoć | 4 | 2 | 50% |
| **Ukupno:** | 224 | 177 | 79,01% |
| Žalbeno vijeće pri VM BiH[[2]](#footnote-2) | 3 | 3 | 100% |

Pregled spolne strukture ljudskih potencijala MP BiH – rukovodioci, državni službenici i zaposlenici na dan 31. 12. 2022. godine

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Naziv organizacione jedinice/naziv radnog mjesta** | RUKOVODIOCI | | **DRŽAVNI SLUŽBENICI** | | | | | | | | | | | | **ZAPOSLENICI** | | | | | | | | **UKUPNO** | |
| Rukovodeći državni službenici/ Rukovodeći interne revizije/ Glavni inspektor | | Šefovi unutrašnjih organiza-cionih jedinice/Zapovjednik SP/ Šefovi kabineta i savjetnici rukovodioca | | Stručni savjetnici/ Interni revizor/ Inspektor/ Komandiri | | Viši stručni saradnici | | Stručni saradnici | | Pripravnici | | Komandir smjene/ Samostalni referent | | Sudski policajac/ Referent /Dostavljač pošte | | IT administrator | | Vozač | |
| **M** | **Ž** | **M** | **Ž** | **M** | **Ž** | **M** | **Ž** | **M** | **Ž** | **M** | **Ž** | **M** | **Ž** | **M** | **Ž** | **M** | **Ž** | **M** | **Ž** | **M** | **Ž** | **M** | **Ž** |
| Kabinet ministra | 1 |  |  |  | 2 | 3 |  |  |  | 1 |  |  |  | 1 |  |  |  | 1 |  |  | 1 |  | 4 | 6 |
| Kabinet zamjenika ministra | 1 |  |  |  | 1 |  |  |  |  |  |  |  |  |  |  |  |  |  |  |  | 1 |  | 3 | 0 |
| Ured sekretara Ministarstva |  |  | 1 |  |  |  |  | 1 |  |  |  |  |  |  |  |  |  | 1 |  |  |  |  | 1 | 2 |
| Jedinica interne revizije |  |  |  | 1 |  |  |  |  |  |  |  |  |  |  |  |  |  |  |  |  |  |  | 0 | 1 |
| Sektor za kadrovske, opće i finansijsko - materijalne poslove |  |  |  | 1 |  | 1 | 4 | 4 |  |  |  | 1 |  |  |  | 2 | 5 | 7 |  |  | 2 |  | 11 | 15 |
| Sektor za pravosudna organa |  |  |  | 1 |  | 2 | 1 | 2 |  |  |  | 1 |  |  |  |  |  | 1 |  |  |  |  | 1 | 8 |
| Sektor za izvršenje krivičnih sankcija i rad kaznene ustanove |  |  | 0 |  |  | 1 | 3 | 2 |  |  |  |  |  |  |  |  |  | 2 |  |  |  |  | 3 | 5 |
| Sektor za međunarodnu i međuentitetsku pravnu pomoć i saradnju |  |  | 0 |  | 1 | 2 | 2 | 3 |  | 1 | 3 | 4 |  |  | 1 | 1 |  | 4 |  |  |  |  | 6 | 16 |
| Sektor za upravu |  |  |  | 1 | 1 |  | 1 | 3 |  |  |  | 1 |  |  |  |  |  | 2 |  |  |  |  | 2 | 7 |
| Upravni inspektorat |  |  | 1 |  |  |  | 1 | 1 |  |  |  |  |  |  |  |  |  | 2 |  |  |  |  | 2 | 3 |
| Sektor za strateška planiranja, koordinaciju pomoći i evropske integracije |  |  | 1 |  | 1 | 1 | 3 | 3 |  |  | 1 | 2 |  |  |  |  |  | 1 |  |  |  |  | 6 | 7 |
| Sektor za pravnu pomoć i razvoj civilnog društva |  |  | 1 |  |  | 2 | 1 |  |  |  |  | 1 |  |  |  |  |  |  |  |  |  |  | 2 | 3 |
| Sektor za krivičnu pomoć i edukaciju u krivičnim stvarima pred Sudom BiH |  |  |  |  |  | 1 | 2 | 4 |  |  |  | 1 |  |  |  | 1 |  | 2 |  |  |  |  | 2 | 9 |
| Ured za registar zaloga i informatizaciju |  |  |  |  | 1 |  | 1 |  |  |  |  |  |  |  |  | 1 |  |  |  |  |  |  | 2 | 1 |
| Odjeljenje sudske policije |  |  |  |  | 1 |  |  |  |  |  |  |  |  |  | 2 |  | 42 | 3 |  |  |  |  | 45 | 3 |
| Ured za besplatnu pravnu pomoć |  |  |  |  |  |  |  | 1 |  |  |  | 1 |  |  |  |  |  |  |  |  |  |  | 0 | 2 |
| **UKUPNO** | 2 |  | 4 | 4 | 8 | 12 | 18 | 24 | 1 | 2 | 4 | 12 |  | 1 | 3 | 5 | 47 | 27 |  |  | 4 |  | 90 | 88 |
| Žalbeno vijeće pri VM BiH | 2 | 1 |  |  |  |  |  |  |  |  |  |  |  |  |  |  |  |  |  |  |  |  | 2 | 1 |

# VI - OKVIR ZA PRAĆENJE PROVOĐENJA PLANA I PROCJENA REZULTATA

## 6.1 Definisanje ključnih pokazatelja

Pokazatelji uspješnosti su jedna od tehnika koje se koriste za mjerenje uspjeha u postizanju ciljeva postavljenih putem vizije, misije i posebnih ciljeva koji proizilaze iz toga kao dodatak aktivnosti i programa. Pokazatelji su definisani na osnovu prirode zadataka i uloge u iskazivanju postignuća određenog cilja ili ostvarenja određenog zadatka.

## 6. 2 Metode prikupljanja informacija o pokazateljima

Metodologija korištena za definisanje pokazatelja uspješnosti i sredstava mjerenja se zasnivaju na sljedećim kriterijima:

1) pokazatelji uspješnosti ciljeva definisani su na osnovu očekivanih ishoda za svaki od ciljeva,

2) prilikom postavljanja pokazatelja uspješnosti ciljeva uzeta je u obzir vrsta aktivnosti i programa putem kojih se postižu ciljevi i

3) pored ostalog vodilo se računa o logičnom slijedu i integraciji između pokazatelja uspješnosti srednjoročnih i posebnih ciljeva; pokazatelja uspješnosti i pokazatelja rezultata koji se odnose na aktivnosti i programe koji ostvaruju ciljeve.

## 6.3. Definisanje najvažnijih pokazatelja

Posebni ciljevi, programi i projekti utvrđeni u SPR MP BiH daju smjernice za aktivnosti sa ciljem rješavanja najvažnijih pitanja MP BiH u trogodišnjem periodu, usaglašenih unutar MP BiH.

U narednim tabelama prikazani su pokazatelji uspjeha za srednjoročne ciljeve i pokazatelji uspjeha/rezultata za programe, zajedno sa njihovim početnim i očekivanim vrijednostima na kraju trogodišnjeg perioda, a detaljan pregled dat je u Prilogu 1. AP SPR MP BiH.

|  |  |  |
| --- | --- | --- |
| **POKAZATELJI USPJEHA SREDNJOROČNIH CILJEVA** | | |
| **Srednjoročni cilj 1:**  Unapređenje kreiranja politika, procesa integracije u EU i reforme javne uprave (1.1) | | |
| **Pokazatelj uspjeha** | **Početna vrijednost**  **(2024.)** | **Očekivana vrijednost**  **(2026.)** |
| Indeks vladavine prava za oblasti ograničenja državnih ovlaštenja, odsutnosti korupcije, otvorene vlasti i provođenje propisa | 0,46 | 0,48 |
| **Srednjoročni cilj 2:**  Unapređenje efikasnosti, odgovornosti, kvalitete i nezavisnosti sektora pravde u BiH u skladu sa nadležnostima, predlaganje propisa o Ustavnom sudu uključujući i rješavanje pitanja statusa međunarodnih sudija (1.2) | | |
| **Pokazatelj uspjeha** | **Početna vrijednost**  **(2024.)** | **Očekivana vrijednost**  **(2026.)** |
| Indeks vladavine prava za oblasti ograničenja državnih ovlaštenja, krivične pravde i građanske pravde | 0,46 | 0,48 |

|  |  |  |  |
| --- | --- | --- | --- |
| **POKAZATELJI USPJEHA POSEBNIH CILJEVA I PROGRAMA** | | | |
| **Posebni cilj 1.1a**  Razviti sistem uprave i upravne inspekcije, osigurati pretpostavke za aktivnije učešće  civilnog društva i uspješno koordinisati sektor pravde i uprave u BiH | | | |
| **Program 1.1.1:** **Javna uprava i saradnja sa civilnim društvom** | | | |
| **Pokazatelji uspjeha/rezultata posebnog cilja i programa** | | **Početna vrijednost**  **(2023.)** | **Očekivana vrijednost**  **(2026.)** |
| Stepen napretka BiH praćen kroz EU izvještaje za BiH (u smislu efikasne koordinacije provođenja strateškog okvira RJU, pravde i uprave u BiH) | | 3 | 4 |
| Stepen ispunjenja funkcije ŽV pri VM BiH | | 2 | 3 |
| **Posebni cilj 1.2a**  Osigurati stabilnu pravosudnu upravu. ojačati pravosudnu saradnju. osigurati pružanje međunarodne pravne pomoći, human i zakonit tretman, te efikasnu resocijalizaciju zatvorenika | | | |
| **Program: 1.2.1:**Vladavina prava u BiH – sistem pravde ? | | | |
| **Pokazatelji uspjeha/rezultata posebnog cilja i programa** | **Početna vrijednost**  **(2023.)** | | **Očekivana vrijednost**  **(2026.)** |
| Stepen napretka BiH praćen kroz EU izvještaje za BiH (u smislu razvoja i usklađivanja sistema pravde – Poglavlje 23 i 24 u BiH) | 2 | | 4 |

## 6.4 Praćenje provođenja SPR MP BiH

Prikupljanje informacija o napretku koji je ostvaren u odnosu na pokazatelje definisane u Srednjoročnom planu i razmjena informacija je najvažniji element praćenja i procjene reformskih inicijativa unutar institucije.

S obzirom na složeno zakonodavno i upravno uređenje nije iznenađujuće da Ministarstvu pravde BiH još uvijek nedostaje opsežan sistem prikupljanja, razmjene i analiziranja informacija o upravljanju efektima. Pokazatelji koji su definisani u Srednjoročnom planu osmišljeni su nakon provedene dvije evaluacije koje su ukazale na potrebu redefinisanja pokazatelja radi pojednostavljenja praćenja istih.

Praćenje provođenja Srednjoročnog plana najvećim svojim dijelom se vrši kroz izvještaje o programu rada za prethodne tri godine, te se na osnovu tih informacija izrađuje nacrt dokumenta, koji se upućuje na pregled, komentare, dopune i sugestije uz intenzivnu komunikaciju elektronskim i telefonskim putem, ali i organizacijom pojedinačnih sastanaka sa predstavnicima organizacionih jedinica.

Praćenje provođenja se koordinira po srednjoročnim, posebnim ciljevima i programima.

Doprinosi organizacionih jedinica se analiziraju i upoređuju, po čemu se integrišu u Izvještaj o provođenju Srednjoročnog plana, a što se vrši redovno, tako i za protekli ciklus.

# PRILOZI

Prilog 1: Akcioni plan Srednjoročnog plana rada MP BiH i Pregled zakona, drugih propisa i razvojno-investicionih projekata/programa i međunarodnih ugovora.

Prilog 2: Analiza okruženja za Srednjoročni plan rada MP BiH.

**M I N I S T A R**

**Davor Bunoza**

1. Rizici koji se navode u tabeli su rizici čiji je uticaj visok, a vjerovatnoća nastanka velika. Isti su kompletirani i ažurirani u Planu upravljanja rizicima u MP BiH za 2022. godinu koji je dostupan na http://www.mpr.gov.ba/ministarstvo/interno/default.aspx?id=12239&langTag=bs-BA. [↑](#footnote-ref-1)
2. Žalbeno vijeće pri VM BiH je zasebno tijelo. [↑](#footnote-ref-2)